
Állapotbecslő algoritmus autonóm járművekhez

A szakdolgozat keretein belül mozgó rendszerekre illeszthető IMU és MARG szenzorok
felhasználásával olyan állapotbecslő algoritmusokat kutattam fel és mutatok be, amelyek képesek a
rendszer orientációjának meghatározására.
A fenti algoritmusok megértéséhez szükséges matematikai és fizikai elveket részletesen ismertetem,
az orientáció reprezentációjának legelterjedtebb formáit bemutatom és olyan szűrőket elemzek,
amelyek ezen ábrázolási módszerek közül több felhasználására gyakorlati példát szolgáltatnak.
Az általam kielemzett algoritmusok mindegyike az angol szakirodalomban Complementary-
Filterként ismert algoritmusra alapszik, amely a hagyományos Kálmán-szűrő működőképes és
bizonyos szempontokból előnyösebb alternatívájaként szolgál.
A munkám során az Euler-szög reprezentációt felhasználó algoritmust MATLAB
szoftvercsomagban reprodukáltam, majd a szakdolgozatban ismertetett módszerrel generált
adatokon annak teljesítményét kivizsgáltam.



